Document ID: 32000R1491

Komission asetus (EY) N:o 1491/2000,
annettu 7 päivänä heinäkuuta 2000,
tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1374/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on muutettuna asetuksella (EY) N:o 1040/2000(2), ja erityisesti sen 29 artiklan 1 kohdan,
sekä katsoo seuraavaa:
(1) Tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla 29 päivänä kesäkuuta 1998 annetun komission asetuksen (EY) N:o 1374/98(3), sellaisena kuin se on viimeksi muutettuna asetuksella (EY) N:o 970/2000(4), 12 artiklan 2 kohdassa säädetään, että GATTin/WTO:n sopimuksissa tarkoitetut alkuperämaittain erittelemättömät tuontitariffikiintiöt jaetaan samansuuruisiin osiin neljännesvuosittain. Maitomarkkinoiden nykytilanteen vuoksi on perusteltua hallinnoida näitä kiintiöitä puolivuosittain. Tällä muutoksella kevennetään kansallisten ja yhteisön toimijoiden ja viranomaisten työtaakkaa. Sitä on näin ollen aiheellista soveltaa seuraavasta kaudesta alkaen, ja todistusten voimassaoloaikaa on tästä syystä muutettava.
(2) Tässä asetuksessa säädetyt toimenpiteet ovat maito- ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1374/98 seuraavasti:
1) Korvataan 12 artiklan 2 kohta seuraavasti:
"2. Liitteessä II tarkoitetut kutakin tuontivuotta koskevat määrät jaetaan kahteen samansuuruiseen osaan kuuden kuukauden kausiksi, jotka alkavat kunkin vuoden 1 päivänä heinäkuuta ja 1 päivänä tammikuuta.".
2) Korvataan 15 artikla seuraavasti:
" 15 artikla
Poiketen siitä, mitä 2 artiklan 4 kohdassa säädetään, todistukset ovat asetuksen (ETY) N:o 3719/88 21 artiklan 2 kohdan mukaisesti voimassa 150 päivää niiden tosiasiallisesta myöntämisestä alkaen.
Asetuksen (ETY) N:o 3719/88 21 artiklan 1 kohdan mukaisesti todistukset ovat voimassa enintään niiden myöntämistä seuraavaan kesäkuun 30 päivään asti.
Tämän jakson perusteella annettuja tuontitodistuksia voidaan siirtää ainoastaan luonnollisille henkilöille tai oikeushenkilöille, jotka täyttävät 13 artiklan 1 kohdassa tarkoitetut edellytykset.".
3) Korvataan liite II tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä heinäkuuta 2000.

Labels: 3
17